kardosdrur/scandi-wiki huggingface dataset:
20. etape af Tour de France 2007

Tyvende etape af Tour de France 2007 var en 146 km lang etape som gik fra Marcoussis til Paris. Etapen indeholdte 2 spurter og 2 bjergpasseringer; 2 kategori 4 stigninger.

 Etape: 20
 Dato: 29. juli
 Længde: 146 km
 Gennemsnitshastighed: 37,9 km/t

Sprint og bjergpasseringer

1. sprint (Châtenay-Malabry) 
Efter 74 km

2. sprint (Inngang Champs-Elysées) 
Efter 108,5 km

1. bjerg (Côte de Saint-Rémy-les-Chevreuse) 
4. kategori efter 51 km

2. bjerg (Côte de Châteaufort) 
4. kategori stigning efter 54,5 km

Resultatliste 

20

en:2007 Tour de France, Stage 11 to Stage 20#Stage 20
Douala

Douala er en havneby i Cameroun og er landets største by med  indbyggere. Byens lufthavn, Douala International Airport, er landets største lufthavn med flest internationale og regionale flyvninger.

Referencer

Eksterne henvisninger 

 Douala galleri 
 Havneinfromation
Hjuldampskibet Slesvig

Hjuldampskibet Slesvig blev bygget i Glasgow, Skotland i 1845 til brug for postvæsenet. Det var udstyret med en motor på 500 HK.

Tekniske data

Generelt 

 Længde: 54,3 m
 Bredde:  7,8 m 
 Dybgang: 2,8 m
 Deplacement: 740 ton

Armering
 Artelleri: 12 styk 3 pund kanoner.

Tjeneste 

 Søsat i 1845. Indkøbt til Postvæsenet. Udlånt til Marinen og krigsudrustet 1848-50. Anvendt som kongeskib i 1856-79. I 1884 igen overtaget af Marinen og ombygget til transportskib. I 1892 klassificeret som kaserneskib. Ophugget i 1893.

Eksterne henvisninger
 Hjuldampskibet Slesvig i Den sorte Registrant 

Slesvig
Kanonbåden Støren

Kanonbåden Støren blev oprindeligt bygget i 1849 i Kiel, Holsten til den nyoprettede slesvig-holstenske marine som Kanonbåd Nr. 1. Den skiftede senere navn til Von der Tann, opkaldt efter en bayersk officer, der gjorde tjeneste i de holstenske styrker under Treårskrigen. Von der Tann betegnes som verdens første skruekanonbåd og den var udstyret med en motor på 36 HK. I holstensk tjeneste opbragte den et dansk handelsskib i Lübeck Bugt i juli 1850. Under forsøget på at tage prisen med til Neustadt blev kanonbåden angrebet af hjuldampskibet Hekla og korvetten Valkyrien og løb på grund, hvorefter mandskabet gik fra borde og stak skibet i brand. Von der Tann var dog ikke værre medtaget, end at den danske marine efter krigen kunne sætte den i stand under navnet Støren.

Tekniske data

Generelt 

 Længde: 31,4 m
 Bredde:  4,9 m 
 Dybgang: 1,8 m
 Fart: 6 knob
 Besætning: 28

Armering
 Artilleri: 2 styk 60 pund granatkanoner og 4 styk 4 pund haubitser.

Tjeneste 

 Overtaget i 1852. Udgået i 1861.

Eksterne henvisninger
 Kanonbåden Støren i Den sorte Registrant 

Støren
Kallun

Kallun er dyreindvolde generelt eller specifikt den fjerde og sidste mave på en drøvtygger.

Kallun er en god kilde til protein, fedt og vigtige bakterier. Det er maven, som vilde hunde og ulve først æder på deres byttedyr.

I Tyrkiet er kallunsuppe (İşkembe Çorbası) en nationalret, ligesom en af nationalretterne i Rumænien er ciorba de burta ( "mavesuppe").

I Sydeuropa (særlig i Frankrig, Spanien og Italien) er kallun fortsat populært og sælges i de fleste supermarkeder. I Frankrig er retten tripes à la mode de Caen populær og kallun serveres ofte i spanien som tapas callos a la madrileña. Kallun var tidligere populært i Storbritannien, men populariten har været stærkt faldende de senere år.  Den skotske nationalret haggis består af hakket indmad i en mave (kallun), der dog ikke spises. I Østeuropa spises ligeledes kallunsuppe, og der serveres retter med kallun.

I Danmark spises sjældent kallun. Kallun anvendes i dag i Danmark som ingrediens i hundefoder.

Referencer 

Dyrefoder
Mad fra Tyrkiet
Mad fra Rumænien
Blodplade

En blodplade eller trombocyt er en kerneløs celle i blodet med en diameter på ca. 3 mikrometer. Den er centralt involveret i hæmostasen, dvs. den proces hvorunder blodet størkner. Blodplader bliver også givet til patienter som, eksempelvis pga. sygdomme, ikke kan producere blod nok til sig selv.

Normalværdien for antallet af blodplader er 150-400 x 109 i hver liter blod.
Har man færre end 109 blodplader i hver liter blod kaldes det blodplademangel eller trombocytopeni. Hvis antallet af blodplader er for lavt, kan overdreven blødning forekomme, men hvis antallet af blodplader er for højt, kan der dannes blodpropper.
Blodplader er således vigtige faktorer indenfor blodcirkulationen. Det er en vigtig vækst faktor, og spiller derfor afgørende rolle indenfor hæmostasen. 

Blodplader frigiver en lang række signalmolekyler eller vækstfaktorer, herunder trombocyt-afledt vækstfaktor (PDGF, et potent kemotaktisk stof) og transformerende vækstfaktor beta (TGF-β), som stimulerer aflejring af den ekstracellulære matrice. Begge disse vækstfaktorer har vist sig at spille en væsentlig rolle i reparation og regenerering af bindevæv.

Blodplader produceres i knoglemarven og i lungerne.

Eksterne links 
 Blodplademangel. Sundhed.dk
 Trombocytter. Lægehåndbogen
 Bacontampon helbreder livsfarligt næseblod. Videnskab.dk

Histologi
Blodlegemer
Benzinskat

Benzinskat er den del af prisen på benzin og diesel, der udgøres af skat på motorbrændstof.

I Danmark udgør benzinskatten per 2007:
 Benzin, blyfri: 407 øre/l
 Benzin, blyholdig: 472 øre/l 
 Dieselolie, gasolie og petroleum: 303 øre/l

Afgifter
Sophus Michael Gjellerup

Sophus Michael Gjellerup (født 22. august 1838 i Roholte ved Præstø, død 24. november 1910 i København) var en dansk historiker.

Sophus Gjellerup var søn af præsten Carl Adolph Gjellerup (1808-1860) og Sara Elisabeth født Behrendt (1812-1852); en ældre bror med samme navn døde spæd. Han er dermed – gennem faderens andet ægteskab i 1854 – halvbror til den noget yngre Karl Gjellerup, senere Nobelprismodtager i litteratur.

Han blev student fra Herlufsholm i 1857 og teologisk kandidat i 1864. Han skrev en biografi af biskop Jens Dinesen Jersin (1868-70). Sammen med C. F. Bricka udgav han en samling gamle ligprædikener under titelen Den danske Adel i det 16. og 17. Aarhundrede (1874-75), der imidlertid standsede med 1. bind. 

Han leverede flere artikler til Historisk Tidsskrift og var bestyrelsesmedlem i Den danske historiske Forening 1870-95. I 1872-79 var han i redaktionen af det af det kongelige bibliotek udgivne Bibliotheca Danica. Han var fra 1879 assistent ved Universitetsbiblioteket og siden 1887 tillige notar ved det teologiske fakultet.

Historikere fra Danmark
Dansksprogede forfattere fra Danmark
Personer i Kraks Blå Bog (afdøde)
Caissa

Caissa er skakkens gudinde i det gamle Grækenland ifølge en myte opstået i et digt skrevet af William Jones i 1763. Egentlig var hun en dryade, som afslog den græske krigsgud Ares' tilnærmelser. For at vinde Caissas gunst fik Ares tilvirket et skakspil, som han forærede hende og dermed vandt hendes hjerte.

Caissa bliver hyppigt nævnt i skaklitteratur, f.eks. Skakbladet, og Garri Kasparov nævner hende bl.a. i bogen Alt på et bræt. Hvis man ønsker nogen held, især i en vanskellig stilling, kan man sige: "Må Caissa være med dig".

Caissa var også navnet på det russiske skakprogram, der vandt Verdensmesterskabet for Computerskak i 1974.

Skak
Græske guder
Shankill

Shankill (Seanchill) er navnet på en forstad til Dublin i Irland. Shankill ligger i den sydligste del af County Dublin tæt ved byen Bray i County Wicklow og Wicklow Mountains.

Shankill har ikke en egentlig bymidte, men derimod en hovedgade hvor den lokale pub, et par take-out restauranter og andre butikker er beliggende. I Shankill er der ydermere en DART-station, et bibliotek og et indkøbscenter.

Byer i Irland
Pervasive computing

Pervasive computing eller ubiquitous computing er en vision eller begreb inden for datalogien, der beskriver, hvordan computeren i fremtiden vil føre en tilbagetrædende, men alligevel allestedsnærværende rolle i brugerenes liv. Det handler om, hvordan computerkraft bliver indlejret i hverdagsprodukter som eksempelvis en brødrister. Visionen blev for første gang skabt af Mark Weiser i slutfirserne. Weiser beskriver, hvordan udviklingen af computeren er gået fra mainframe-computeren til pc'en. Altså hvordan en computer først servicerede mange brugere i mainframe-æraen til, hvordan en computer servicerede en bruger i pc-æraen. I følge Weiser står vi nu overfor en ny æra, hvor en bruger serviceres af mange enheder med computerkraft. Det er det, som benævnes "pervasive computing".

Et eksempel på pervasive computing er det intelligente køleskab, som kan registrere, hvilke madvarer det indeholder og kommunikere med eksempelvis brugerens mobiltelefon og fortælle, at brugeren skal tage mælk med hjem til aftensmaden. Alle elektriske enheder skal gerne opføre sig korrekt i forhold til hinanden, således at eksempelvis kaffemaskinen går i gang, når man forlader sin seng.

Pervasive computing bliver ofte på dansk kaldt "IT i alting".

Teknologier i pervasive computing 
For at visionen pervasive computing kan blive virkelighed findes der en række teknologier, som kan hjælpe den på vej.

Det er blandt andet RFID-teknologien, som bruges til at identificere de enkelte objekter med, således de kan indgå i et pervasive system. Det kan eksempelvis være madvarerne i køleskabet.

Derudover er det nødvendigt med en række sensorer, som kan fortælle om, hvordan verden omkring os ser ud. Det kan give information til de elektriske enheder, som indgår i et pervasive system. På baggrund af den information kan enhederne agere mere korrekt i forhold til brugerne.

Slutteligt er det vigtigt at de mange ting med computerchips kan tale sammen. Hertil findes mange standarder, som eksempelvis ZigBee og Z-Wave.

Eksterne henvisninger 
 Innovation Labs vidensbank for intelligente produkter
Glendalough

Glendalough er en dal i Wicklow Mountains i Irland. Dalen ligger omkring 60 km syd for Dublin i Wicklow Nationalpark i County Wicklow. 

Glendalough er et gammelt kristent pilgrimsted, med en historie, der daterer sig mere end 1500 år tilbage. Dalen omfatter to smukt beliggende søer – den øvre og den nedre sø – og rummer derudover et gammelt klosterkompleks med kirker og andre bemærkelsesværdige bygninger. De mest bemærkelsesværdige bygninger er det specielle og mere end 1000 år gamle 33 meter høje runde tårn, samt den endnu ældre kirke Kevins Kitchen (opkaldt efter den kristne prædikant og helgen Sankt Kevin, som grundlagde kirken under sit ophold i dalen i slutningen af 500-tallet). Begge disse bygninger samt klosterkomplekset daterer sig tilbage til før vikingernes ankomst til Irland. Dalen er en stor turistattraktion i Irland med et stort informativt besøgscenter, ligesom der er mange vandremuligheder i omegnen.

Vikingeskibet Skuldelev 2, der ligger på Vikingeskibsmuseet i Roskilde er oprindeligt bygget i Irland af tømmer fra Glendalough, og det er også årsagen til at den rekonstruerede version af Skuldelev 2 hedder Havhingsten fra Glendalough.

Eksterne henvisninger 

 Glendaloughs hjemmeside

Irlands geografi
Dale
Peaceville Records

Peaceville Records er et britisk selvstændigt metalfokuseret pladeselskab. Det blev grundlagt i 1987 i Cleckheaton, England af Paul "Hammy" Halmshaw (der spillede i bandsene Instigators og Civilized Society?). Originalt var det et selskab der fokuserede på anarcho-punk men udgivelserne gik mere i retningen af metal gennem crust punk og lignende former af metal med indflydelse fra engelsk hardcore punk. Hammy begyndte at drive selskabet for fuldt tid i 1988.

Pladeselskabet er derfor kendt for forbindingen mellem doom metal og de tidlige 1980'ers engelske crust punk scene.

Alligevel er bandsene My Dying Bride, Anathema og Paradise Lost kendt som 'Peaceville Three' da de menes at være pladeselskabets mest genkendelige træk siden 1990'erne.

I november 2006 bekræftede Hammy og hans co-manager Lisa Halmshaw at de ville forlade pladeselskabet og Paul Groundwell fra Snapper Music ville overtage det.

Bands 
 Abscess
 Akercocke
 At the Gates
 Autopsy
 Darkthrone
 Katatonia
 My Dying Bride
 Novembre
 Axegrinder
 Paradise Lost
 The Blood Divine
 Madder Mortem
 The Provenance
 Gallhammer
 Deviated Instinct
 Pentagram

Tidligere bands 
 Anathema
 Doom
 Pitchshifter
 Opeth
 G.G.F.H.
 Kong
 Sonic Violence
 Electro Hippies
 Vital Remains

Pladeselskabets opsamlingsalbums 
 A Vile Peace (1987)
 Vile Vibes (1990)
 Peaceville Volume 4 (1992)
 The Best of Peaceville (1995)
 Autumn Sampler '95 (1995)
 Under the Sign of the Sacred Star (1996)
 Peaceville X (1998)
 Peaceville Classic Cuts (2001)
 Peaceville Sampler 2002 (2002)
 New Dark Classics (2006)
 Metal Hammer (2006)

Eksterne henvisninger 
 Officiel hjemmeside
 Academy Music Studio, indspilningssted for mange Peaceville bands

Noter 

Etableret i 1987
Pladeselskaber fra Storbritannien
Grøn afgift

Grøn afgift er en afgift, der af det offentlige lægges på et område eller en ydelse for derved at gavne miljøet, normalt fordi afgiften formodes at nedbringe forbrugsomfanget ved at hæve prisen på ydelsen. I visse tilfælde kan afgiften dog begrundes med, at den skal dække udgifter relateret til miljøet, som f.eks. affaldshåndtering eller rensning. Afgifternes størrelse kan desuden være bestemt af fiskale hensyn.

Der er 3 kategorier af grønne afgifter :

 Energiafgifter
 Transportafgifter
 Miljøafgifter

Disse afgifter udgør ca. 5 % af Danmark's BNP.

Benzinafgift og registreringsafgift på nye biler er eksempler på afgifter.

I Danmark forelagde regeringen Anders Fogh Rasmussen den 21. august 2007 en skattepakke med skattelettelser for 10 mia. kr, der i hovedsagen skulle finansieres ved højere grønne afgifter. Denne linje blev fulgt op af regeringen Lars Løkke Rasmussens Forårspakke 2.0 fra 2009, hvor man igen brugte energiafgifter til at finansiere lettelse af skatten på arbejde. Som følge heraf er energiafgifternes andel af BNP steget markant. Regeringen Helle Thorning-Schmidt har videreført linjen, bl.a. ved at femdoble NOx-afgifterne, som blev indført af VK-regeringen.

Kilder 

Afgifter
DART

Dublin Area Rapid Transit (DART) er et lokalt tognetværk i Dublin sammenligneligt med S-toget i København.

Eksterne henvisninger 

DART systemets hjemmeside

Jernbanetransport i Irland
Torntap

Torntap eller Processus spinosus er ryghvirvlernes torntappe, som prominerer bagud og nedad (i varierende grad) og tydeligt kan palperes gennem huden; særlig prominerende er torntappen på 7. halshvirvel, som derfor kaldes vertebra prominens.

Referencer 

Skelet
Eduardo da Silva

Eduardo Alves da Silva normalt bare kendt som Eduardo (født 25. februar 1983 i Rio de Janeiro, Brasilien) er en brasiliansk født kroatisk fodboldspiller der spiller som angriber for Legia Warszawa i Polen. Han har tidligere spillet for blandt andet Arsenal F. C. i England og Shakhtar i Ukraine. Eduardo spillede også i en årrække for det kroatiske landshold.

Klubkarriere

Dinamo Zagreb 
Eduardo, der flyttede til Kroatien som 16-årig, startede sin seniorkarriere i den landets mest traditionsrige klub, Dinamo Zagreb, i 2001. Her spillede han, kun afbrudt af et lejeophold hos Inter Zaprešić, frem til 2007. Med Dinamo var han med til at vinde to mesterskaber og to pokaltitler, inden han den 3. juli 2007 blev solgt til Arsenal F.C. i den engelske Premier League.

Arsenal F.C. 
Eduardo debuterede for Arsenal den 19. august 2007 i en kamp mod Blackburn Rovers. Ti dage senere scorede han desuden sit første mål for klubben, i en Champions League-kvalifikationskamp mod Sparta Prag. Eduardo fortsatte med at tilspille sig en plads i Arsenals trup da han den 23. februar 2008 brækkede benet i en Premier League-kamp mod Birmingham City. Tacklingen der kostede benbruddet blev sat ind af Martin Taylor, der blev udvist for forseelsen. Skaden kostede Eduardo en pause på et år, og han vendte først tilbage 16. februar 2009, hvor han scorede to mål i sit comeback, en FA Cup-kamp mod Cardiff City.

Shakhtar Donetsk 
Eduardo skiftede i sommeren 2010 til ukrainsk fodbold og Shakhtar Donetsk.

Landshold 
Eduardo står noteret for 64 kampe og 29 mål for Kroatiens landshold, som han debuterede for den 16. november 2004 i en kamp mod Irland. Eduardo var blandt kandidaterne til truppen til VM i 2006 i Tyskland men blev ikke udtaget. Til EM i 2008 satte det alvorlige benbrud en stopper for hans deltagelse.

I midten af maj 2012 blev han af landstræner Slaven Bilić udtaget til Europamesterskabet i fodbold, der skulle spilles i Ukraine og Polen. Han blev også udtaget af Niko Kovac til VM i 2014 i Brasilien. Efter sidstnævnte turnering, valgte Eduardo at trække sig fra landsholdet.

Titler 
Den kroatiske liga
 2006 og 2007 med Dinamo Zagreb

Den kroatiske pokalturnering
 2004 og 2007 med Dinamo Zagreb

Eksterne henvisninger 

Fodboldspillere fra Brasilien
Fodboldspillere fra Kroatien
Fodboldlandsholdsspillere fra Kroatien
Angribere (fodbold)
Fodboldspillere fra Arsenal F.C.
Fodboldspillere fra FC Shakhtar Donetsk
Fodboldspillere fra Dinamo Zagreb
Personer fra Rio de Janeiro
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Franz von Papen

Franz Joseph Hermann Michael Maria von Papen (29. oktober 1879 i Werl, Westfalen – 2. maj 1969 i Obersasbach, Baden-Württemberg), var en katolsk adelsmand og politiker for partiet Zentrum i Weimarrepublikken. Han blev i 1932 af rigspræsident Paul von Hindenburg udnævnt til rigskansler for republikken. I tiden 1933-1934 fungerede han som vicekansler under Adolf Hitler.

Ved Nürnbergprocessen efter 2. verdenskrig blev han tiltalt, men dog frikendt for alle anklager.

Men efterfølgende blev han den 24. februar 1947 i forbindelse med afnazificeringen klassificeret som „hovedskyldig“ og idømt otte års strafarbejde.

Eksterne henvisninger 

Kanslere fra Tyskland
Vicekanslere fra Tyskland
Politikere fra Weimarrepublikken
Nazi-Tysklands ministre
Hitlers Kabinet
Medlemmer af tyske rigsdag 1933-1945
Adel fra Tyskland
Katolikker fra Tyskland
Militærfolk fra Tyskland
Ministerpræsidenter fra Preussen
Hjortshøj

Hjortshøj er en stationsby i Østjylland med , beliggende i Hjortshøj Sogn. Byen fungerer som satellitby til Aarhus med en afstand på 12 kilometer til centrum. Hjortshøj ligger i Aarhus Kommune og hører til Region Midtjylland.

Bynavnet stammer fra navngivningen af en gravhøj mellem Hesselballe og Gl. Hjortshøj, som byen har taget navn efter. Lige overfor gravhøjen Hjortshøj, ligger
en anden gravhøj; Loddenhøj. Ingen af dem har været undersøgt af arkæologer, men de vurderes umiddelbart til at være fra bronzealderen. Loddenhøj har overlevet en tidligere overpløjning, og en tredje høj lidt nord for denne eksisterer ikke længere.

Der har været gjort arkæologiske fund fra stenalderen og jernalderen i området og der er opsat et informationsskilt ved gravhøjene. Loddenhøj og Hjortshøj, er sammen med Jelshøj nogle af de få tilbageværende gravhøje i Aarhusområdet. I dag er gravhøje fredede og tilses med jævnlige mellemrum af myndighederne.

Om byen 
Hjortshøj by beboes af en del børnefamilier, hvor forældrene typisk har job i Aarhus.

I byen er følgende væsentlige bygninger:
 Hjortshøj Kirke, en typisk hvid dansk landsbykirke med de ældste dele fra 1100-tallet. Ombygget i 1492.
 Virupskolen, Folkeskole fra 0. til 9. klasse med ca. 750 elever. Skolen er opkaldt efter den tilstødende skov, "Virupskoven".

I byen findes også blandt andet multihuset Viruphuset ved siden af skolen, Dagli'Brugsen, og fire børnehave/integrerede institutioner. Aarhus Letbane og bybus rute 12 standser begge i byen. 

Byens idrætsklub hedder Virup IF.

Hjortshøjdrabet
Hjortshøj er stedet hvor Hjortshøjdrabet skete i 1902. Hjortshøjdrabet var et mystisk drab på en ung kvinde, og medførte en omfattende efterforskning. Sagen kom til at afdække mangelfulde politiforhold i landdistrikterne, og var medvirkende til oprettelsen af Statspolitiet i 1911, retsreformen i 1919 samt etableringen af kriminalpolitiets rejseafdeling (rejseholdet) i 1927.

Kilder 
 Hjortshøj og Loddenhøj gravhøje v. Århus  Danske Fortidsminder. Danmarks KulturarvsForening.

Eksterne henvisninger 
 Virupskolens hjemmeside
 Andelssamfundet i Hjortshøj (AiH)
 Viruphuset og Cafe V i Hjortshøj

Nordiske gravhøje
Byer i Aarhus Kommune
Satellitbyer i Danmark
Derek Eastman

Derek Eastman (født d. 24. januar 1980 i St. Paul, Minnesota) er en amerikansk ishockeyspiller der i sæsonen 2007-08 spiller for Rødovre Mighty Bulls i Superisligaen. Hans foretrukne position på isen er back. 

Derek Eastman har bl.a. spillet i den amerikanske universitets-liga NCAA, samt i ECHL. Han har desuden opnået enkelte kampe i AHL. 

Eastman spillede i sæsonen 2006-07 for Storhamar IL i den norske eliteserie.

Eksterne links 
 

Ishockeyspillere fra USA
Superisliga-spillere fra Rødovre Mighty Bulls
Martin Brodeur

Martin Brodeur (født 6. maj 1972 i Montreal, Quebec) er en canadisk tidligere ishockeymålmand, som spillede for New Jersey Devils i NHL. Han er søn af Denis Brodeur, der var ishockeymålmand i 1950'erne og som sin søn landsholdsspiller for Canada.

Martin Brodeur, som af mange eksperter anses for at være en af verdens bedste målmænd gennem tiderne, har tre gange ført sit hold New Jersey Devils til sejr i Stanley Cuppen (1995, 2000 og 2003).

I sæsonen 2006-07 slog Brodeur Bernie Parents NHL-rekord på 47 sejre i én sæson da han nåede i alt 48 sejre. Han er desuden rangeret som nr. 2 på listen over flest sejre i karrieren og som nr. 3 på listen over flest shutouts. Han er den målvogter, der har spillet klart flest kampe i NHL med 1266, mere end 200 flere end Roberto Luongo, der er nummer to på den liste.

Landshold 
I 1996 var Brodeur første gang med til et internationalt landsholdsstævne, da han deltog i VM i Wien, hvor Canada vandt sølv efter finalenederlag mod Tjekkiet. Han var backup på målmandsposten for Patrick Roy ved vinter-OL 1998, men kom ikke i kamp. Ved legene fire år senere i Salt Lake City vogtede han målet i fem af holdets kampe på vejen mod Canadas første OL-guld i fem årtier. I 2005 var han med til at vinde VM-sølv igen, nok engang efter finalenederlag til Tjekkiet. 

Ved Vinter-OL 2006 stod han i fire kampe, da canadierne lidt skuffende tabte til Rusland i kvartfinalen og blev nummer syv. Ved vinter-OL 2010 var det Roberto Luongo, der vogtede målet i de fleste kampe, mens Brodeur blot fik to kampe i turneringen, hvor Canada igen vandt OL-guld.

Trofæer og priser 
 Stanley Cup 1995, 2000 og 2003
 Calder Memorial Trophy 1994
 Vezina Trophy 2003, 2004 og 2007
 William M. Jennings Trophy 1997, 1998, 2003 og 2004
 OL-guld 2002 og 2010
 World Cup-guld 2004

Referencer

Eksterne henvisninger 

Ishockeyspillere fra Canada
NHL-spillere
Fransk-canadiere
Deltagere for Canada ved vinter-OL 1998
Deltagere for Canada ved vinter-OL 2002
Deltagere for Canada ved vinter-OL 2006
Deltagere for Canada ved vinter-OL 2010
Olympiske mestre fra Canada
Personer fra Montreal
Roberto Luongo

Roberto Luongo (født 4. april 1979 i Montreal, Quebec) er en canadisk tidligere ishockeymålmand, der spillede i 19 sæsoner for New York Islanders, Florida Panthers og Vancouver Canucks i NHL. Han har spillet næstflest NHL-kampe blandt målmænd (1.044) og har haft tredjeflest sejre som målmand (489)

Han spillede på Canadas ishockeylandshold i mange år og var med til at blive verdensmester to gange (2003, 2004) og VM-finalist én gang (2005). Han deltog i tre olympiske vinterlege med Canada. Ved vinter-OL 2006 i Torino var han med til at blive nummer syv, mens han ved legene i 2010 i Vancouver og 2014 i Sotji var med til at vinde guld.

NHL-karriere 
 21. juni 1997 – draftet af New York Islanders som nummer fire i første runde
 24. juni 2001 – tradet til Florida Panthers sammen med Olli Jokinen for Mark Parrish og Oleg Kvasha
 23. juni 2006 – tradet til Vancouver Canucks sammen med Lukas Krajicek og et sjette-runde draft-valg (Sergei Shirokov) for Todd Bertuzzi, Bryan Allen og Alex Auld
 4. marts 2014 - tilbage til Florida Panthers
 26. juni 2019 - stoppet som professionel ishockeyspiller

Referencer

Eksterne henvisninger 

Ishockeyspillere fra Canada
NHL-spillere
Deltagere for Canada ved vinter-OL 2006
Deltagere for Canada ved vinter-OL 2010
Deltagere for Canada ved vinter-OL 2014
Ishockeyspillere ved vinter-OL 2006
Ishockeyspillere ved vinter-OL 2010
Ishockeyspillere ved vinter-OL 2014
Medaljevindere ved vinter-OL 2010
Medaljevindere ved vinter-OL 2014
Olympiske mestre fra Canada